સંયોજકશ્રી એ.કે.પટેલે અનામત પ્રથાથી બિન અનામત સમાજને થયેલ અન્યાય બાબતે સવિસ્તર રજુઆત કરી અને અત્યાર સુધી કરેલ કાનૂની કાર્યવાહીથી માહિતી આપી સરકારે બનાવેલ બિન અનામત સમાજ આયોગ અંગે માહિતી આપી અને અનામત જાતિઓને અનામત સિવાય મળતા વધારાના લાભ બિન અનામત સમાજને પણ આપવા આયોગને તેમજ સરકાર સમક્ષ રજુઆત કરેલ છે તેમ જણાવ્યુ. બિન અનામત સમાજ નિગમને પણ કોઈપણ પ્રકારની લીમીટ સિવાય ફંડ આપવા સરકાર સમક્ષ રજુઆત કરવા જણાવ્યુ. બિન અનામત સમાજની તમામ જાતિઓનો સર્વે કરવા માગણી કરવામાં આવી. આપણને થતા અન્ય અન્યાય અન્વયે કુલ અગિયાર જેટલી માગણીઓની માહિતી આપી. કાનૂની કાર્યવાહીમાં મદદ કરનાર શ્રી પ્રશાંતભાઈ પટેલ વાલમ, યોગેશભાઈ પટેલ ક્રિષ્ણા ફાઈનાન્સ, રાજુભાઈ એવન કોલ્ડ્રીંક્સવાળાના સહયોગ બદલ અભિવાદન કરવામાં આવ્યુ. એ.કે.પટેલે વિસનગર કોર્ટના વકીલો, મહેસાણા કોર્ટના વકીલશ્રી કેતનભાઈ ભાન્ડુ, જીલ્લા સરકારી વકીલશ્રી ચંદનસિંહ રાજપૂત, કલેક્ટર કચેરી, ડીએસપી કચેરીની મળેલ મદદની નોંધ લેવામાં આવી. હાઈકોર્ટના વકીલશ્રી વિશાલ દવે કે જેમણે બિનઅનામત સમાજની રીટો દાખલ કરેલ છે તે બદલ તેમજ અન્ય વકીલો શ્રી વિજયભાઈ પટેલ, રોહિતભાઈ પટેલ, મહર્ષી પટેલ, કુ.મિત્તલ પટેલ, નીરવ મજમુદાર, અર્ચીત જાની, સીનીયર એડવૉકેટ શ્રી પ્રકાશ જાની સાહેબ વિગેરેનો આભાર માનવામાં આવ્યો.